คลังขยายเบิกจ่ายข้ามปี หวังกระตุ้นเศรษฐกิจเพิ่ม
กระทรวงการคลังร่อนหนังสือขยายเวลาเบิกจ่ายงบเหลื่อมปีถึงเดือน ก.ย. 2560 หวังให้เศรษฐกิจขยายตัวต่อเนื่อง
17 เม.ย. 2560

โพสต์ทูเดย์ - กระทรวงการคลังร่อนหนังสือขยายเวลาเบิกจ่ายงบเหลื่อมปีถึงเดือน ก.ย. 2560 หวังให้เศรษฐกิจขยายตัวต่อเนื่องนายพชร อนันตศิลป์ รองปลัดกระทรวงการคลัง หัวหน้ากลุ่มภารกิจ ด้านรายจ่ายและหนี้สิน ได้ทำหนังสือถึง หน่วยงานราชการและรัฐวิสาหกิจทุกแห่ง เรื่องการเบิกจ่ายงบประมาณเหลื่อมปี 2552-2559 ซึ่งได้มีการขยายเวลาให้เบิกจ่ายได้ถึงวันทำการสุดท้ายของเดือน มี.ค. 2560 ที่ผ่านมา แต่ยังมีหน่วยงานราชการและรัฐวิสาหกิจจำนวนมากเบิกจ่ายไม่ทัน และรัฐบาลได้ขยายเวลาโดยให้ทำคำขอขยายเวลาการเบิกจ่ายของโครงการที่เห็นว่ามีความจำเป็นต้องดำเนินการต่อทั้งนี้ กระทรวงการคลังพิจารณาแล้วเห็นว่า ให้มีการขยายเวลาการเบิกจ่ายงบประมาณเหลื่อมปีดังกล่าว ที่ได้พิจารณาเห็นชอบให้เบิกจ่ายได้ถึงวันทำ การสุดท้ายของเดือน มี.ค. 2560 ต่อไปถึงวันทำการสุดท้ายของเดือน ก.ย. 2560 เพื่อให้มีเม็ดเงินเข้าสู่ระบบเศรษฐกิจ ส่งผลให้การขยายตัวทางเศรษฐกิจต่อเนื่องและได้ตามเป้าหมายที่ตั้งไว้ 3.6%สำหรับการเบิกจ่ายงบเหลื่อมปีในช่วง 2 ไตรมาสแรกของปีงบประมาณ 2560 เบิกจ่ายได้ 1.52 แสนล้านบาท ของวงเงินงบประมาณ 2.76 แสนล้านบาท คิดเป็น 55.40% มีการก่อหนี้แล้วจำนวนทั้งสิ้น 2.33 แสนล้านบาท หรือคิดเป็นเป็น 84.45%